











































































































TEKNISK STUDIEHÆFTE 

Det er tanken med dette hæfte at give UF O-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Rings vej 68, Højbjerg. Telefon Aarhus 71149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 
— EFTERTRYK IKKE TILLADT — 

Rounborg Tryk-Skive 


Solpletter og deres virkning på Jorden 

Hans Lauritsen 

Fortsat 

løvrigt betyder denne frastødning, at lufthavet strækker sig meget 
længere ud end hidtil antaget. Nederst ved Jorden findes atmosfæren. 
Derefter følger troposfæren, ionosfæren, extosfæren og alleryderst i 
ret stor afstand 2 radioaktive lag, som man først har kunnet konsta¬ 
tere efter opsendelsen af de kunstige satellitter. 

Under normale forhold standses størstedelen af det ultraviolette 
lys i ionosfæren, idet dette lys har så meget fart på, at det ikke kan 
nå at styre udenom luftmolekylerne, men støder sammen med dem 
og sætter sig fast på elektronerne. Elektronerne bliver herved le¬ 
dende, idet de let afgiver elektricitet stammende fra den energi, som 
det ultraviolette lys har bragt dem. Samtidig stødes elektronerne bort 
fra luftmolekylerne. Disse molekyler med manglende elektroner kal¬ 
des ioner, og hele området har fået navn efter dem — ionosfæren. 

Når de korte radiobølger fra sendere på Jorden rammer ionosfæ¬ 
rens ledende elektroner, kastes de tilbage til Jorden igen, som var 
ionosfæren et spejl. På denne måde kan en kortbølgestation på et 

kontinent høres på et andet. Under kraftig solpletaktivitet udsendes 
så meget mere ultraviolet lys, at det trænger gennem ionosfæren ned 
i de tættere luftlag, hvor det også skaber et ioniseret luftlag, men på 
grund af lufttætheden støder de frie elektroner så ofte sammen med 
luftmolekylerne, at de ved de mange sammenstød bruger den energi, 
som de har fået fra det ultraviolette iys. Når de korte radiobølger 
rammer elektronerne i dette lag, bliver de ikke kastet tilbage til Jor¬ 
den, men opsuget og brugt til sammenstødningsenergi. I samme øje¬ 
blik en kraftig ultraviolet lysbyge rammer Jorden, svigter kortbølge 
radioforbindelserne, hvor det er dagslys. 

Under solpletaktivitet udsendes også større partikler. F. eks. har 
man konstateret, at Jorden rammes af protonbyger med en hastig¬ 
hed af 1000—3300 km i sekundet. Elektronerne må være blevet 
stødt fra ved sammenstødet med de øverste luftlag, da protonerne 
ellers ville være blevet spredt til alle sider undervejs fra Solen på 
grund af protonernes indbyrdes frastødning. Partiklernes hastighed 
i rummet undervejs fra Solen ligger på 1600 km i sekundet, hvil¬ 
ket vil sige, at de på grund af universets tryk får større fart på, når 
de kommer i nærheden af Jorden. 

På grund af de magnetiske kraftlinier slår partiklerne næsten al¬ 
tid ned i to bælter beliggende nær Jordens poler, og det er da også 
her, at man træffer på de magnetiske storme og nordlyset. Nordly¬ 
set stammer fra Solen og rummet kommende atomer, der i deres op¬ 
bygning indeholder flere microatomer, end de er i stand til at fast¬ 
holde, når de kommer ind i Jordens luftlag. I rummet hindrer ultra- 
plasmaets tryk microatomerne i at frigøre sig, men når atomerne 
kommer ind i lufthavet, hvor ultraplasmatrykket er mindre, frastø¬ 
des microatomerne i form af nordlys. 

Et døgn efter en solplets fremkomst kan man regne med, at der 
kommer magnetiske storme i Jordens øvre luftlag, men undertiden 
sker der intet til trods for tilstedeværelsen af en solplet. Man har 
også konstateret kraftige magnetiske storme, uden der har været syn¬ 
lige solpletter, men dette kan forklares derved, at solmagnetismen, 
allerede inden den når frem til overfladen, er begyndt at frastøde 
solpartikler. 

Som tidligere nævnt optræder solpletter i perioder på 11 år. Den 
anden verdenskrig brød ud midt i en periode, og i 1961—62 befin¬ 
der vi os igen midt i en periode. Mange mennesker, især indenfor 
astrologiske kredse, hævder da også, at det vil blive en skæbnesvan¬ 
ger tid for menneskeheden. Udelukkes kan det da heller ikke, at 
den kraftige soludstråling kan virke irriterende på den menneskelige 
hjerne, så man må håbe, at de mennesker, der har kontrollen med 
knapperne, ikke forledes til at starte en ny krig. 

Et år med stærk solpletaktivitet er kendetegnet ved at være sær¬ 
ligt varmt og derfor også meget tørt, da det fordampede vand ikke så 
let fortættes i den varme atmosfære. Det kunne man se i 1959, hvor 
der var mange solpletter. Der fremkom nogle fejlagtige oplysninger 
i dagspressen om, at Solens magnetiske poler havde skiftet plads, 
men det viste sig blot at være en forkert tolkning af en videnskabe¬ 
lig meddelelse om, at en af de små solpletter havde skiftet poler, 
hvilket ikke er noget usædvanligt. Den forøgede mængde ultravio- 
lette lys, der når igennem til jordoverfladen, sætter planterne i stand 
til at assimilere hurtigere. Ved at undersøge træernes årringe kan 
man få et bevis herpå, idet hver 11. ring ofte er kraftigere aftegnet. 

Under den anden verdenskrig skete det af og til, at jagermaskiner 
blev sendt op til forsvar overfor formodede fjendtlige maskiner, der 
var blevet set på radarskærmen. Men der var intet. Det har nu vist 
sig, at solpletterne udsender radarbølger, der kan opfanges på radar¬ 
skærme på Jorden. Nogle har ment, at aftegningerne på radarskær¬ 
men kunne være flyvende tallerkener, men det har ikke været mu¬ 
ligt at iagttage nogen. Desuden undgår de flyvende tallerkener ofte 
at give sig til kende på radarskærmen, da deres magnetiske kraftfelt 
ioniserer luften omkring dem. De derved frigjorte elektroner skal 
bruge megen energi til at frigøre sig fra luftmolekylerne, som de ofte 
støder sammen med. De opsuger derfor radarstrålerne, og på skær¬ 
men ser man intet. 

Solpletaktivitet kan være årsag til udsving i kompassene. Normalt 
er disse udsving ikke større end 5 bueminutter, men undertiden kan 
kompasnålen pludseligt svinge frem og tilbage op til flere grader. 
Også forandringer i jordmagnetismen kan give udslag. På særligt ud¬ 

satte steder har man konstateret udslag på helt op til 15 grader. År¬ 
sagen hertil er, at Jordens faste overflade roterer hurtigere end den 
flydende kerne, og hvis der i den flydende kerne findes et stærkt 
magnetisk område, vil dette forandre position i forhold til overfla¬ 
den, idet området set fra jordskorpen bevæger sig fra øst mod vest. 
Disse forhold kan være årsag til detektorvarslinger, så hvis der har 
været mange varslinger i et område, uden at der forekom nogen ob¬ 
servationer, kan det være af interesse at undersøge, om der har fun¬ 
det nogen jordmagnetisk forandring sted, eller om der har været 
solpletaktivitet. 

Også på Solen er der forskel på de forskellige lags omdrejnings¬ 
tid, men de skyldes her, at overfladen er flydende, medens Solen 
nærmere centrum er fast. F. eks. er omdrejningstiden ved ækvator 
26 I /2 døgn, ved 20° nordlig og sydlig bredde er den 27 døgn, og 
ved 30 ° bredde ligger omdrejningstiden på 28 døgn. Ved at følge 
solpletternes vandren hen over solskiven har man kunnet fastslå, at 
solpletternes omdrejningstid altid er 27 døgn, enten de er belig¬ 
gende på ækvator eller 30 ° derfra, hvilket altså vil sige, at solplet¬ 
ternes udgangspunkt ligger dybt i Solens kerne, hvis omdrejning 
tager 27 døgn. Der er endnu ikke givet nogen fyldestgørende for¬ 
klaring på en solplets indre processer, men netop det forhold, at den 
begynder, hvor omdrejningen tager 28 døgn, og slutter, hvor det ta¬ 
ger 2 6y 2 døgn, kunne jo tyde på, at solpletterne er fremkaldt af 
denne omdrejningsforskel. De er medvirkende til at regulere om¬ 
drejningstiden for disse områder og for hele Solen, da magnetismen 
er tæt knyttet sammen med tidsbegrebet. 

Som nævnt dannes de i Solens kerne måske endda nær ved cen¬ 
tret, hvor temperaturen ligger på 20 millioner grader. Denne høje 
temperatur består af en mængde microatomer, som sætter sig fast på 
brintatomerne, således at de faktisk bliver større end normalt. Der¬ 
for slutter fire brintatomer sig sammen og danner 1 heliumatom. 
Ved denne proces frigøres en mængde microatomer som varme eller 
lys, der øver et tryk udad og derved skaber mere plads for det ny¬ 
dannede heliumatom. Man har da også konstateret, at 1 heliumatom 
vejer 7 pro mille mindre end de 4 brintatomer, som det er dannet 

af. For hele Solen betyder det, at den bliver 4 millioner tons lettere 
i sekundet, men alligevel er der solstof nok til, at den kan fortsætte 
sin virksomhed uafbrudt i 5 milliarder år. 

Hans Lauritsen. 


Rumfartens teknisk-fysiske problem 

S. M. Pedersen 

Fortsat 

Man kan nu spørge, hvad er en elektromagnetisk bølge eller felt¬ 
bølge, og hvilke egenskaber har disse bølger? 

Som før omtalt kan de jo på en måde sammenlignes med vandbøl¬ 
ger, da de er transversale, altså er sidesvingninger i feltet, men de 
har den fra vandbølger afvigende egenskab, at de så at sige optræ¬ 
der i portioner med ganske bestemte energiindhold, altså som en 
slags partikler med forskellig energiindhold. Mellemtrin mellem disse 
forekommer ikke. Man siger, at de er kvantiserede i forskellige gan¬ 
ske bestemte energikvanta. For at forstå dette, må man se lidt på 
den måde, hvorpå disse bølger opstår. 

Som bekendt strækker den elektromagnetiske bølgeskala sig fra 
alm. radiobølger over radarbølger, varmestråler, lysstråler og rønt¬ 
genstråler til de meget energirige og gennemtrængende gammastrå¬ 
ler, som især fremkommer ved atomkerneprocesser. Alle disse stråler 
forplanter sig med samme hastighed, nemlig meget nær 300.000 km 
i sekundet, men i den nævnte rækkefølge tiltager deres svingnings¬ 
frekvens, og i samme forhold aftager deres bølgelængder. 

Radio- og radarbølger udsendes af højfrekvent vekselstrøm gen¬ 
nem en antenne og gammastrålerne fremkommer som nævnt ved 
atomkerneprocesser, medens resten udsendes af de elektroner, der 
kredser om atomkernerne. 

Når man sender strøm gennem en elektrisk pære, bliver glødetrå* 
den så varm, at nogle af dens atomers yderste elektroner ved varme- 

bevægelsen af molekylerne slås ud af deres baner, hvorved de op¬ 
tager energi. De indfanges dog hurtigt igen, og må derved aflevere 
deres energi, og denne udsendes nu som et lyskvanta med en ganske 
bestemt energi. Grunden til dette er, at elektronerne ikke kan pla¬ 
cere sig i en hvilken som helst bane om kernen, men kun kan kredse 
i visse, ganske bestemte baner, og den energi, en elektron afgiver 
ved at nærme sig atomkernen afhænger af, hvilken bane den pla¬ 
cerer sig i og er jo større, des nærmere den kommer kernen. Der er 
imidlertid et for hver enkelt grundstofs atomkerner karakteristisk 
svingningsmønster, som elektronens banehastighed og omløbstid må 
passe ind i, hvis den skal kunne kredse stabilt, kommer den uden¬ 
for, trækkes den ind i en af de nærmere baner og udsender derved 
sin overflødige energi som stråling. 

Bruges den inderste baneradius r og den dertil svarende baneha¬ 
stighed og omløbstid som måleenheder, vil man ud fra formlen for 
banehastigheden v = 1/kvardratrod r, og formlen for omløbstiden 
t = kvardratrod r 3 , kunne beregne de baneradier, i hvilke såvel gen¬ 
nemsnitshastigheden, som omløbsfrekvensen er et helt antal gange 
mindre, end i den inderste bane, og derfor stadigvæk passer ind i 
atomkernens specifikke svingningsmønster. Man kommer herved til 
følgende mulige elektronbaners afstande fra kernen: 1 - 4 - 9 - 16 - 
25 - 36. Elektronen kan nu, idet den indfanges, straks placere sig 
med omløb i en hvilken som helst af disse mulige baner, ligesom 
den senere kan springe fra en ydre til en indre bane. De derved ud¬ 
sendte energikvanters størrelse er så afhængig af, hvor stort et 
spring elektronen har foretaget ind mod kernen. Der er i ovennævnte 
eksempel 21 forskellige værdier. At lysbølger således ikke kan ud¬ 
sendes i vilkårlige energiportioner, ses derfor at skyldes atomets in¬ 
dre struktur. 

Da lysbølger repræsenterer energi, har de også masse og træghed 
og kan derfor bruges som fremdrivningsmiddel for rumskibe, især 
til interstellare rejser, hvor der ikke findes intensive tyngdefelter, 
der kan tappes for energi. Det kan derfor udmærket tænkes, at 
UFOernes store moderskibe drives frem ved stråletryk, medens man 
til såkaldt lokaltrafik indenfor en klodes tyngdefelt og magnetfelt 

betjener sig af mindre fartøjer, som gennem ompoling af et omgi¬ 
vende kraftigt felt udnytter klodens gravitations- eller magnetfelt til 
drivkraft. 

Men kan det nu tænkes, at der virkelig er intelligensvæsener fra 
andre planeter, der udforsker os. Ja, fra vort eget solsystems andre 
planeter kan de vanskeligt tænkes at komme, højst kan de have be¬ 
nyttet disse planeter som mellemlandingsstation og base. Ingen andre 
af vort solsystems planeter har de fysiske betingelser for udvikling 
af højere livsformer, som vor jord, da de enten er for tæt på, eller 
for langt fra Solen, så er der intelligensvæsener på besøg hos os, må 
de oprindelig komme fra andre solsystemer. Men er noget sådant 
overhovedet muligt, vi ved jo, at vore nærmeste nabostjerner i rum¬ 
met ligger ca. 100 billioner km borte altså 10 14 km, og at vort mæl¬ 
kevejssystems tværmål er over 10 18 km eller over 1 trillion km, en 
afstand som lyset er 100.000 år om at tilbagelægge. 

Det kan jo ikke nytte at begive sig ud på en rejse, der varer 
100.000 år, hvis man selv vil have nogen glæde af dens resultater, 
ens levetid slår ikke til, og rejser med hastigheder udover lysets er 
ikke mulige i vor fysiske verden, lyshastigheden er en grænsehastig¬ 
hed i forhold til neutralfeltet. Man må nemlig for at accelerere et 
rumskib tilføre det energi, men da energi har masse, øges derved 
dets masse og træghed, hvorfor det ved konstant energitilførsel vil 
accelerere med aftagende intensitet, ifølge relativitetsteorien vil ac¬ 
celerationen til sidst blive forsvindende lille, og nærmer sig asympto¬ 
tisk til 0, når massen ved den stadige energitilførsel stiger mod uen¬ 
delig, og hastigheden nærmer sig — ligeledes asymptotisk — til lys¬ 
hastigheden. 

Det ses af denne grafiske fremstilling af sammenhængen mellem 
rumskibets masse og hastighed, at ved konstant energitilførsel omsæt- 



Massen i forhold til hvilemassen. 

tes energien næsten udelukkende til øget hastighed i begyndelsen, 
hvor hastigheden er lille i forhold til lysets, men jo mere, man nær¬ 
mer sig til lyshastigheden, des mindre forøges rumskibets hastighed, 
mens massetilvæksten fortsætter uforandret. 

Ifølge loven om bevægelsesmængdens konstans — m X v = k, 
vil imidlertid såvel alle ure i rumskibet, som alle andre processer, 
mekaniske, såvel som fysiologiske, samt tankevirksomhed hos besæt¬ 
ningen, få nedsat hastighed i samme forhold, som de bevægelige de¬ 
les masse øges, altså alle reaktionshastigheder nedsættes i henhold til 
den anden grafiske kurve, der viser reaktionshastighedens afhængig¬ 
hed af rumskibets hastighed i forhold til lyshastigheden. 

Da reaktionsnedsættelsen også omfatter alle fysiologiske processer 
samt tankevirksomhed, vil det i virkeligheden sige, at besætningens 
levetid forlænges tilsvarende. Altså selv om naturen har sat en græn¬ 
se for den hastighed, der kan opnås, har den kompenseret ved at 
forlænge den tid tilsvarende, som besætningen har til rådighed. 

Denne tidsforlængelse eller rettere nedsættelse af reaktionshastig¬ 
heden for fysiske processer ved hastigheder, der er store i forhold til 
lysets, er konstateret ved visse atomare partikler, der normalt kun er 
bestandige i kort tid, men som, når de accelereres til meget store ha¬ 
stigheder i såkaldte cyklotroner, får forlænget levetid. 

Vil man nu forsøge en beregning af, hvorledes en rejse til en fjern 
stjerne vil forme sig, kan tavle 3 og 4 tjene til illustration heraf. 
Tavle 3 viser sammenhængen mellem den tilbagelagte strækning, 
tidsforbruget, rumskibets masse, og tidsforløbet inde i selve rumski¬ 
bet under en tænkt rejse til en fjern stjerne. Det er her forudsat, at 
rumskibet udvikler et reaktionstryk af samme størrelse, som dets 
vægt her på Jorden, hvilket giver det en begyndelsesacceleration, på 
ca. 10 m/sec. 2 , og besætningen dens normale vægt. Reguleres driv¬ 
motoren således, at maksimaleffekten, - når denne ved lyshastigheder 
tilnærmelsesvis er nået — holdes konstant og upåvirket af den ned¬ 
sættelse af funktionshastigheden, der indtræder iflg. fig. 2, vil rum¬ 
skibet efter de første 4—5 år tilbagelægge omtrent 1 lysår = ca. 
10 16 m pr. år, og hertil medgår pr. år. en energimængde på 10 ,rt 
kgm for hvert kg, det vejede her på Jorden. 

Hvis man regner, at halvdelen af energien ikke kan udnyttes idet 
den -— da tyngdepunktet må være i hvile — allerede i udviklings¬ 
øjeblikket er bagudrettet, vil energiforbruget pr. år blive ca. 2 X 
10 16 kgm. pr. kg rumskibsvægt. Da 1 kg stof ved fuldstændig om¬ 
dannelse til energi giver ca. 10 16 kgm., vil rumskibet pr. år forbruge 
en stofmængde på det dobbelte af dets hvilemasse. Samtidig forøges 
dets masse med 1 gange hvilemassen pr. år. Dette eksempel gælder 
kun under forudsætning af, at energiforbruget kan tilfredsstilles ved 
udnyttelse, af interstellart stof undervejs. På de virkeligt lange rej¬ 
ser ville energibehovet og startvægten blive helt uoverkommelig, hvis 
hele energilageret skulle medføres, mens dette nok skulle kunne gen¬ 
nemføres ved rejser til nærmere stjerner, hvor man ikke som i dette 
eksempel skal accelerere eller bremse under hele rejsen. 

Tages et eksempel fra tavle 4, hvor tidsforløbet for oversigtens 
skyld er afsat på en logaritmisk målestok, vil det ses, at efter en ac¬ 
celerationstid på 1000 år, og en opbremsningstid på andre 1000 år, 
vil man efter 2000 år have tilbagelagt næsten 2000 lysår, medens 
der i rumskibet kun er forløbet ca. 15 år. Når besætningen kommer 
tilbage fra en sådan rejse, er de altså kun blevet ca. 15 år ældre, det 
er et spørgsmål, om de kan kende deres egen jord igen. 

Man kunne dog også tænke sig en anden løsning på rumrejsepro- 
blemet, hvis rumskibet kunne omgive sig med sit eget felt under 
rejsen, da besætningen i så fald ville være upåvirket af både accele¬ 
ration og ændringer i tidsforløbet på grund af hastigheden i forhold 
til det omgivende felt, men i så fald mister man jo fordelen ved den 
forlængede levetid. 

Vil man nu spørge, om noget sådant engang kan tænkes at blive 
til virkelighed, må dertil siges, at jeg ikke kan se noget, der princi¬ 
pielt er til hinder herfor, jeg tror ikke, at naturen har sat så snævre 
grænser for livets udfoldelse, at det ikke også skulle kunne tage uni¬ 
verset i besiddelse, der vil jo engang langt ude i fremtiden komme 
den tid, da Jorden, på grund af skæbnesvangre forandringer i Solens 
udstråling, ikke længere er beboelig, og da vil menneskene være pris¬ 
givet, hvis ikke de kunne emigrere til andre beboelige steder. 

Slagelse den 23. november 1960. 


S. M. Pedersen. 

Bemærkninger til rumfartens teknisk-fysiske problemer (af S. M. 
Pedersen). 

Forfatterens konklusioner skal nok enkelte steder tages med for¬ 
behold, specielt når det drejer sig om tvivlsomme kendsgerninger 
som f. eks.: 

1. Vort solsystems muligheder for beboelse. De seneste oplysninger 
og forskningsresultater viser, at de øvrige planeter måske ikke 
er så øde og golde, som man tidligere har troet. Bemærk her de 
russiske forskningsresultater. 

2. Man må sætte et stort spørgsmålstegn ved 300.000 km/sec. som 
den maksimale hastighed. Russiske forskere har vist, at ladede 
partikler kan bevæge sig gennem stof med hastigheder, der over¬ 
går lysets hastighed. 

( red.) 


* 


★ 


★ 


Radioteleskoper 

UFO-Nachrichten nr. 21 - 38. 

Radioteleskopernes kæmpestore parabolske „hulspejle 1 * i form af 
profiljern og stålkonstruktioner rejser sig adskillige steder i verden, 
parat til at indfange kortbølget stråling fra fjerne verdener, som vi 
på den måde får kendskab til. Det nyeste radioteleskob er planlagt i 
West-Virginia i USA. Så stort bliver det, at stålkonstruktionen, hvis 
den havde været en tagkonstruktion, ville kunne dække over et 
idrætsstadion af de største. Til gengæld vil det også række 38 mil¬ 
liarder lysår ud i universet — eller 19 gange den rækkevidde, son. 
kæmpeteleskopet på Mount Palomar har. 

